Šiulgos (Ignalina)

Šiulgos – viensėdis Ignalinos rajono savivaldybėje, 2 km į pietvakarius nuo Dietkauščiznos, tarp Šiulgų miško, prie kelio Dietkauščizna–Bernotai. Sunykęs.

 Etimologija 
Greičiausiai netiksliai sunorminta forma; tikrasis vardas, matyt, yra *Šùlgos, kilęs iš asmenvardžio Šùlga, plg. užrašymus istorijos dokumentuose Petrus Szulga de Szulgi 1755 m., Catharina Szulgowa de Szulgi 1756 m., Georgius Szulga de Szulgi 1768 m.

 Istorija 
Vietovė minima nuo 1755 m.

XIX a. pab. kaimas priklausė Švenčionių apskrities Tverečiaus valsčiui, Erzvėto apylinkei, pateko į Dysnos dvaro valdą. 1866 m. čia gyveno 20 katalikų ir 5 sentikiai.

Sovietmečiu priklausė Dietkauščiznos, nuo 1979 m. Tverečiaus apylinkei.

 Gyventojai 

 Šaltiniai 

Kategorija:Ignalinos rajono savivaldybės gyvenvietės